Са з’яўленнем веладарожкі жыхароў горада павіншаваў Санака Самарасінха, кіраўнік Нацыянальнага агенцтва па арганізацыі Еўрапейскага тыдня мабільнасці ў Рэспубліцы Беларусь, прадстаўнік Праграмы развіцця ААН у Беларусі. “Мне сказалі, што Полацк — адзін з найстарэйшых гарадоў у Еўропе, але я бачу, што ваш горад гатовы адправіцца ў будучыню, — адзначыў ён. — Прыемна бачыць, што тут так шмат моладзі, якая згодна ездзіць на веласіпедах, і вельмі важна, каб ідэя велапрабегаў захоўвалася не толькі на працягу аднаго тыдня ў годзе і не толькі ў двух гарадах краіны. Я заклікаю вас, вашых бацькоў, сяброў, сваякоў кожны дзень задаваць сабе пытанне: “А ці не паехаць мне сёння на веласіпедзе?” Наладжванне інфраструктуры для веласіпедыстаў у гарадах з’яўляецца вельмі важным, але ніякая інфраструктура не дапаможа, калі самі людзі не зменяць сваё стаўленне да экалогіі і ўласнага здароўя”.